Kameme FmKameme Fm News
Gicanjama kia muthuri guthika mutumia wake na hitho Murang’a
Famiri imwe kuuma ituura ria Kamwiyoni mwena wa Murarandia guku Kiharu hamwe na muingi matiri marathirwo ni kimako, thutha wa muthuri wa mutumia umwe kuhurukia mwiri wa mutumia wake kaburi-ini ka muingi kurigania na mocari tauni-ini ya Murang’a na hitho.
Mutigairi ahurukire gatagati-ini ga kiumia kiu kirathirire, na macokire gutaukwo ndeto iyo mathiite nambere na macakaya na kurekuo atabanirie giiko kiu akirega mutumia ucio uria urari wake wa keri thutha wa wa mbere kuhuruka athikwo mugunda-ini wa mucii kuria maraikaraga, okorwo ciana ciake ni mekwandikanira ati ahurukio kuo ciana cia mutigairi matigacoka kiuga magairwo mugunda ucio no nao makiregana na ndeto iyo.
Uhoro makiria ugite ati amugaiirie mugunda ungi urakoragwo na ciira na ati ndagurire nguo cia mutigairi na mwiri wake wekirirwo ithanduku-ini wi muhuko-ini uria ukuaga miiri ya kurogotwo na uria waheyanirwo kuu mocari, igongona-ini ritiari na nginya mahoya kana nyimbo.
Kurekuo ati atabanirie mathiko macio e thiriti na ciana cia mutumia wa mbere guku ciana cia mutumia wa keeri igikinyia mocari-ini iyo gwikira uira.
fao_Latn kik_Latn kik_Latn kik_Latn kik_Latn kik_Latn